Lolland-Falsters Stifts-Tidende, 1840-06-19
Om Uldmarkedet i Kbhvn, hedder det i Berlings Avis, de Qvantiteter Uld, som ere komne til det igaar og idag her afholdende Uldmarked, ere 40,000 Pd. Til Kl. 12 idag var der solgt 8 a 10,000 Pd. og forresten have Eierne modtaget Bud, og man haaber inden Aften at faae Størstedelen solgt. Der er neppe nogen af de Sager, som Pressen har behandlet, der giver Jagttageren bedre Stof til Jagttagelser end de offentlig førte Discussioner om Finantserne, og da disse nu synes at nærme sig et nyt Standpunkt, vil det maaskee ikke være urigtigt at give en sammentrængt Fremstilling af Gangen i disse Discussioner. Som bekjendt aabnedes Forhandlingerne fra det liberale Parties Side, der af det i sin Tid publicerede Overslag over Statens Jndtægter og Udgifter viste, at Status var i høi Grad slet, og Deficiten endeel større end selve Overslaget fremviste. Denne paa Talstørrelser grundede Paastand foruroligede ikke alene hele Nation i høi Grad, men den bragte og noget Liv blandt Ynderne af det gode Gamle, og de søgte af al Magt at overbevise Publicum om, at her var Fred og ingen Fare, og nogle af den gik endog saavidt, at finde Overskud der hvor Finantsbestyrelsen selv erklærede at den frygtede for Underballance. De Beviser det conservative Partie fremførte, vare imidlertid forlette til at udholde en Prøve, og de aldeles mislykkede Forsøg paa at forsvare Laanesystemet, gjorde det indlysende for Enhver, at en Forandring af det hidtil bestaaende System var nødvendig og samtlige Stænder udtalte derfor Nationens Ønsker idet de raadede til energiske Besparelser. En Række heldige Aar og den for Finantserne fordeelagtige Afgjørelse. af 12 Mill. Sagen, befriede os for den befrygtede Underballance, og Striden blev nu ført og i hvad Grad Besparelserne skulle gjennemføres, da de Conservative meente, at her alt var gjort nok. Kong Christian den 8des bestemt udtalte Ord om at der skulde spares, bragte en Ende paa denne Strid, og det er saaledes vistnok ingen Tvivl underkastet, at der kun er een Mening om, at Danmarks finantsielle Stilling ikke er god, og at den kun kan forbedres ved gjennemgribende Besparelser; men Strier dermed ikke endt, thi den føres endnu stedse om hvorledes disse Besparelser skulle bringes istand og om hvilke Garantier Nationen bør have, for at ikke Misgreb i Fremtiden atter fremkalder den gamle Forvirring. Om denne sidste Deel af Striden har flere Mænd udtalt sig gjennem Pressen, men uden at dog nogen Enighed endnu er tilveiebragt. De liberale Blade, Fædrelandet og Kjøbenhavnsposten have, forsaavidt vi have forstaaet dem, yttret at denne Garantie kun kan findes i at Nationen gives Skattebevillingsret, mod hvilken Mening dog Bankdirecteur Bang er optraadt, idet han mener, at det er farligt at denne Ret gives Nationen, hvorimod han dog anseer det nødvendigt, at Stænderne faae nogen Jndflydelse paa Finantsbestyrelsen. Skjøndt Assessor Ussing har udtalt sig bestemt for Skattebevillingsretten, har han dog paa Grund af Stændernes raadgivende Characteer ikke villet foreslaae den, men har derimod motiveret et Forslag om en af Stænderne udvalgt Finantscomitee, der nærmere er udviklet af Tutein, som ganske har søgt at undgaae Spørgsmaalet om Skattebevillingsret ten. Om denne Finantscomitee og dens Forhold til Regjeringen og Stænderne, har nu og Profesfor David udtalt sig i det sidste N af Folkebladet, og er der kommen til det Resultat, at den, uden at stifte den forventede Nytte, vilde i høi Grad virke lammende paa Stændernes Virksomhed, hvorfor han bestemt udtaler sig mod den, og forSkattebevillingsretten, der ogsaa af ham ansees som en Ret, der heelt vel kan bringes i Harmoni med det monarkiske Princip. Saaledes staaer nu Finantssagen; en Gienstand paa hvilken Nationens Opmærksomhed uafbrudt har været henvendt i flere Aar, og skjøndt vi ikke ville opgive Haabet om at Stænderne ogsaa ville bringe denne Sag tilende paa en for Nationen heldbringende Maade, saa kunne vi dog ikke nægte, at vi see den endelige Afgjørelse imøde med nogen Frygt for at juste milien Partiet skal seire, især naar vi erindre, at det ogsaa var Bang, der først bragte den hidtil uomtvistede 12 Mill. Sag paa Bane og det er derfor at vi sluttelig opfordrer enhver vel at overveie hvad her i denne vigtige Sag bør gjøres og derefter handle thi som vi oftere have bemærket, er det nødvendigt at Folket og Stænderne stedse handle med og for hverandre.